A Disneynature egy kiváló csapatot állít össze...
...hogy bemutassa a Galápagos-szigetek egyik legkarizmatikusabb állatának történetét.
A Galápagos oroszlánfókái egy fiatal oroszlánfóka utazását mutatja be,
aki saját területet keresve fedezi fel a szigetvilágot.
A csapatnak éjjel-nappal talpon kell lennie,
hogy megörökíthessék e táj lenyűgöző szépségét...
és a fura, ám csodás állatokat, akik otthonául szolgál.
Feltárják, milyen kihívások állnak a szigetek előtt,
és megismerkednek azokkal, akik a megóvásukért küzdenek.
GALÁPAGOS ŐRZŐI
Úgy 1000 kilométerre Ecuador partjaitól,
vulkáni tevékenység alkot új szárazföldet,
és a csapatunk a kellős közepében találta magát.
- Fogsz, Hamish? - Aha.
Ilyen közelről látni, és megtapasztalni az erejét, hát ez...
Kész őrület. És óriási a forróság.
Talán életemben nem éreztem még ekkora forróságot.
ÉSZAKI-CSENDES-ÓCEÁN
A Galápagos-szigeteket 13 nagyobb, tűz által létrehozott sziget alkotja.
OPERATŐR
Nagyon izgalmas látni egy kitörést.
Épp ez a Galápagos-szigetek esszenciája.
Olyan, mintha az idők kezdetén lennénk. Pontosan így születtek a szigetek.
Richard Wollocombe operatőr
már több mint 30 éve dolgozik a szigeteken.
Ő vezeti majd az expedíciót, és lesz a Disneynature projektjének operatőre.
Az elsők közt voltam, aki felfedezte a Galápagos-szigetek vízi élővilágát.
Azóta álmodom arról, hogy filmet forgassak a kedvenc állatomról.
A galápagosi oroszlánfókáról.
Sosem volt még fontosabb apropója, hogy elmeséljük a történetüket.
Az elmúlt 40 év során drámai mértékben csökkent az egyedszámuk.
Mára veszélyeztetett fajjá váltak.
Richard és a csapat megpróbálja felderíteni ennek okait.
E faj ősei évmilliókkal ezelőtt sodródtak ide Észak-Amerikából.
Egy igen vegyes felhozatalú hánykolódó csoport tagjaiként.
Mindannyiukat az itt összefolyó erős óceáni áramlatok sodorták ide.
Az áramlatokkal tápanyagok is érkeztek, melyek táplálékul szolgáltak nekik,
melyek aztán a halak táplálékai lettek,
a halakkal pedig a tengeri ragadozók laktak jól.
Az idők során az élőlények közül sokan új fajjá fejlődtek.
Így váltak a Galápagos-szigetek a Föld egyik legkülönlegesebb élőhelyévé.
A legfrissebb jövevények Richard és családja.
Felesége, Anna és ikerlányai, Alorna és Thalia.
Mind itt fognak élni a forgatás ideje alatt.
De mielőtt elhagyhatnák a repteret,
egy felettébb fontos átvilágításon kell átesniük.
Amikor valaki a Galápagos-szigetekre érkezik,
kulcsfontosságú, hogy ne hozzon magával potyautasokat a poggyászában.
Az itt kifejlődött állatok ugyanis
különösen érzékenyek a külvilágból behurcolt új fajokra.
E kockázat csökkentése érdekében az ide érkező expedíciók
szigorú karanténszabályozás alá esnek.
Ez alól a stáb sem kivétel.
A ládákat kipakolják és fertőtlenítik, hogy ne maradhasson bennük rovar.
A ruháikat pedig három napra fagyasztóba teszik.
Hetvenkét órával később
mindent visszarakodnak a furgonokra, hogy átszeljék a Santa Cruz-szigetet.
De a stáb utazása csak most kezdődik.
A szigeteket csak hajóról lehet jól szemügyre venni.
A Danubio Azul lesz a stáb főhadiszállása.
Ez egy 21 méter hosszú búvárhajó,
melyen minden felszerelés adott a szigetcsoport felfedezéséhez.
Richard egy teljes hónapon át távol lesz a családjától.
Ideje búcsút vennie tőlük.
Szia, életem!
- Vigyázz magadra, drágám! - Te is.
- Üdvözlöm az oroszlánfókákat. - Átadom.
Jól van.
Vigyázzatok magatokra!
Sziasztok!
Ez a munkám legnehezebb része.
A stáb azonnal nekilát a felszerelés elpakolásának,
köszönti a régi barátokat
és elfoglalja a kabinokat.
Hoztam egy kiló...
RENDEZŐ
...kandírozott gyömbért, mert ez
jó tengeri betegség ellen, és én meg szoktam szenvedni.
Csoki.
Egy ilyen hosszú út során
Richardnak bőven akad ideje felidézni a szigeteken töltött első napjait.
A családommal 1987-ben jöttünk el ide nyaralni.
Egyből elmentünk sznorkelezni.
Célba vettünk egy szép homokzátonyt. Gyönyörű türkizkék volt a víz.
Megláttam ezeket a sötét foltokat a fehér homokos parton.
Mintha mozgó kövek lettek volna.
Beugrottunk a vízbe...
és kis idő múlva ott úszkáltak körülöttünk a kölyökfókák.
Nagyon kíváncsiak voltak arra, hogy mit csinálunk ott.
Mintha a tükörképeink lettek volna. Ha mi piruetteztünk, ők is.
Ha mi szaltóztunk, ők is.
Varázslatos egy koreográfia volt.
És el sem hittem, hogy ez a vadállat ennyire kíváncsi és játékos.
Soha nem felejtem el ezt az élményt.
A csapatnak 55 kilométert kell megtennie
az első helyszínükül szolgáló Floreana-szigetig.
Itt vennék fel az oroszlánfókákról készülő film első kockáit.
De a tenger nem túl kegyes hozzájuk.
És a stáb tagjai közül páran
nehezen bírják az imbolygást.
Megtaláltam a tengeri betegség ellenszerét.
Mi az?
Hát, elég összetett.
Van rajtam csuklópánt hányinger ellen.
Bevettem rá egy gyógyszert is,
egy gyömbértablettát...
lefeküdtem, és négy órája bámulom a horizontot.
És... És bevált?
Csak párszor lettem rosszul.
A szigetek területének 97%-a nemzeti parkká lett nyilvánítva,
és csak különleges engedéllyel látogatható.
Az összes szigetnek megvan a maga karakterisztikája.
Nyugatra találhatók a legfiatalabb szigetek.
A Fernandina, a vulkanikusan legaktívabb, kevesebb mint egymillió éve alakult ki.
A szigetek idővel megszilárdulnak, kialakul a talaj és a sűrű növényzet.
Mint például a Santa Cruz-szigeten található buja Scalesia-erdők.
Az egyik legöregebb sziget, az Española keleten terül el.
A négymillió évnyi erózió megtette hatását.
Végül a hullámok maguk alá temetik majd Española szigetét.
Bár már három évtizede dolgozik itt,
vannak szigetek, melyeken Richard még sosem járt.
Nem tudom, mennyi van.
Ezen az oldalon még nem jártam. Egyszer láttam hajóról.
A Baronesa-szigetnél horgonyoznak le,
hogy filmsztárnak is alkalmas oroszlánfóka-kölyköt találjanak.
Simon szerint itt még sosem járt turista.
Még tudósok sem sokan voltak itt.
Ezért az oroszlánfókák nincsenek emberhez szokva.
Először járok a Galápagos-szigeteken...
OPERATŐR
...de mindig is el akartam jutni ide.
Izgatott vagyok, és kissé feszült.
Ez a forgatás első napja,
és egyből nyilvánvalóvá vált, mekkora élet van itt.
A csapat először felderíti a szigetet.
Shelton, a drónplióta már munkához is látott.
A különleges engedélyének köszönhetően, a csapat a levegőből is filmezhet.
OPERATŐR
Észak felé gyönyörű partszakaszokat látok.
Odarepülök, és jobban is megnézem.
Jól hangzik. Szerintem tudom, mire gondolsz.
Felmegyünk a srácokkal, és elindulunk oda.
Eközben Richard és JC közelebb merészkedik az események sűrűjéhez.
Richard egy split rig nevű úszó pontonra rögzítette a kameráját,
mely lehetővé teszi számára hogy közvetlenül a vízfelszínt filmezze...
mely közkedvelt hely a kíváncsi oroszlánfókák számára.
A Galápagos-szigetek állatai köztudottan bátrak.
Ennek oka a táj zordságában rejlik.
A hullámok fölött perzsel a nap,
és a csapdák mennyisége rendkívül alacsony,
ezért az emberek csak nagyjából 200 éve telepedtek le itt először.
Így a szigeteken kifejlődött állatok nem tanultak meg félni az embertől.
Eközben a stáb a Baronesa-szigeten megütötte a főnyereményt.
Ez a sziget minden alkalommal elkápráztat.
Ahogy befordultunk az öbölbe,
megláttuk ezt a gyönyörű partszakaszt tele oroszlánfókákkal.
Ez egy újabb varázslatos szeglete ennek a szigetnek.
Végre megvan a főszereplőnk.
Rábukkantunk erre a gyönyörű, egészséges kis szőrgombócra.
Úgy egyhetes lehetett.
Remek anyja van. Jó sokat eszik.
Tele van energiával.
Kíváncsi természetű, minden érdekli, és állandóan rosszban sántikál.
Pontosan ilyen főszereplőt kerestünk.
SEGÉDPRODUCER
Valahányszor ránézünk, mindig valami mást csinál.
Folyton eltereli a figyelmét egy rák vagy egy mangrovelevél.
És mindenfelé kószál.
Egyszerűen imádni való, egy élmény követni.
Rengeteg időt töltöttünk ezekkel az állatokkal.
Ha mindennap figyeljük őket,
idővel megismerjük a személyiségüket, a szokásaikat és gesztusaikat.
Keserédes érzés lesz elhagyni ezt a szigetet.
A stáb remek kezdést tudhat maga mögött,
Richard széleskörű, a szigeteken szerzett tapasztalatának köszönhetően.
Amikor először költöztem ide,
a itteni vízi világ teljesen ismeretlen volt számomra.
Amint lediplomáztam,
egyből elvégeztem egy búvároktató-képzést.
Mázlimra sikerült munkát kapnom az első galápagos-szigeteki búvárhajón.
Óriási élmény volt bemutatni a szigeteket a hozzám hasonlóan lelkes turistáknak.
Aztán egy nap pár tehetséges filmest kellett körbevezetnem,
akik egy csodás anyagot vettek fel itt.
Minden tudásukat megosztották velem, sőt, még egy víz alatti kamerát is adtak.
Ez ösztönzött arra, hogy filmeket készítsek.
Azóta is lenyűgöz a megannyi kincs, amit ez a tengeri paradicsom rejt.
A szigetek gazdag élővilága mellett
emberek egy pezsgő közössége is él itt.
Az elmúlt 50 év során
megnőtt a szigetek állandó lakossága.
Az oroszlánfókák jelenléte teljesen megszokottá vált.
Az itt lakók közül sokakat a tenger nagylelkűsége látja el
étellel és áruval.
A helyi halpiac szüntelenül nyüzsög.
De vajon ez az új közösség képes egyensúlyban élni a természettel?
HALÁSZ
Manuel Yepeznek hívnak, de mindenki Manolónak szólít.
Az óceán a mindenem.
Imádok kint lenni a nyílt vízen.
A családom három generáció óta halászik a Galápagos-szigeteken.
Ez egy különleges kapcsolat. Te, az óceán, a fény, az állatok...
Manolo csak a családját látja el hallal, nem fog ki nagy mennyiséget.
Így nem vetélytársa az oroszlánfókáknak.
De az évek során a szigetek környékén egyre nőtt a halászat iránti kereslet,
és nagy ipari halászhajók érkeztek szerte a világból e gazdag vizekhez.
Van itt egy tengeri rezervátum,
ami miatt ezek a hajók csak 74 kilométerre közelíthetik meg a partot.
De ezeket a határokat nem mindenki tartja tiszteletben.
Volt egy hajó, ami 2017-ben világszerte címlapokra került,
miután a rezervátum területén érték tetten őket, 7000 cápatetemmel a fedélzeten.
A Galápagos-szigeteken élő különleges fajok
hatalmas összegekért kelnek el a feketepiacon.
TISZTELD AZ ÉLETET
A felháborodott galápagosiak összefogtak, hogy megvédjék vizeiket.
Hatalmas kampány indult, és végül a kormány beadta a derekát.
A rezervátum területét jelentősen kibővítették,
hogy megvédjék a cápák migrációs útvonalát,
ami a Galápagos-szigetek és a Cocos-szigetek közt húzódik.
Galápagosi Tengeri Rezervátum
Hermandad Tengeri Rezervátum
Ám nem érték be ennyivel.
A Galápagosi Nemzeti Park és az Ecuadori Haditengerészet
fokozta a terület védelmére tett erőfeszítéseit.
Mehettek.
Többet járőröznek a térségben.
Immár egy 197 000 négyzetkilométeres védett területet kell őrizniük.
A galápagosi emberek védelem alatt akarják tudni az óceánjukat,
és tudják, hogy ezt az összefogás segítségével érhetik el a legkönnyebben.
Egy tengeri rezervátumban élünk, ami egy különleges hely.
Fontos számomra,
hogy ez a gyönyörű hely megmaradjon a jövő és a következő generáció számára.
A Floreana-sziget közelében a stáb éjszakai merüléshez készülődik.
A szigetek megerősített védelmének köszönhetően
most esélyük nyílik lencsevégre kapni néhány csúcsragadozót.
Miután a napot a mélyben töltötték,
számos tengeri élőlény a partok közelében keres táplálékot.
És Richard már várja őket.
Három dolog is véd.
Itt ez a fantasztikus ausztrál ruha,
amit a cápa sem képes átharapni.
Van a kamerám, amivel fejbe vághatom őket, ha rám támadnak.
És itt van JC és az ő fantasztikus zsákos botja.
Szóval nem érhet baj.
Most, hogy mind beöltöztek, következhet a merülés.
Oké. Egy, két, há’, gyerünk!
Nem meglepő, hogy ők bukkannak fel elsőként.
Az oroszlánfókák minden történésnél ott vannak.
A szemük mögött egy különleges, fényvisszaverő hártya található,
ami miatt sokkal jobban látnak a sötétben az embernél.
Ráadásul az ő bajszuk az egyik leghosszabb az emlősök közt,
így éjszaka is képesek vadászni.
És nem ők az egyetlenek, akik egy kis éjjeli csemege után kutatnak.
Ezek feketeúszójú cápák.
Óriási élőlények. Némelyikük a két méteres hosszt is eléri.
A Galápagos-szigetek környékén sokan nevelik utódjaikat.
Bár a cápák nem zsákmányként tekintenek Richardra és JC-re,
nem árt, ha óvatosak.
Minden cápa létfontosságú szerepet játszik a táplálékláncban.
Hozzájárulnak az egyensúly fenntartásához.
Haver! Szép munka volt!
Megúsztuk. Még élünk.
Megvan a kezünk és a lábunk is. Zseniális!
A Galápagosi Tengeri Rezervátumban található
a világ legnagyobb cápakoncentrációja.
Több mint 30 különböző faj él itt,
köztük pörölycápák...
fehérfoltú szirticápák...
és tigriscápák.
Ez a víz alatti világ annyira változatos,
hogy tökéletes élőhelyet biztosít mindenféle tengeri állatnak.
Az oroszlánfókák úgy ismerik, mint a saját uszonyukat,
és megtanulták kihasználni az összes itt kínálkozó lehetőséget.
Fernandina-sziget Floreana-sziget
A stáb a szigetcsoport egyik távoli szegletébe tart,
miután egy különleges magatartásról értesültek.
Oroszlánfókák összefogtak, hogy sárgaúszójú tonhalakat ejtsenek el.
Jó reggelt!
Igen!
A megdermedt lávafolyamok egy kusza beömlőrendszert alkottak,
és egy ravasz oroszlánfóka ezt kihasználva csalja csapdába gigászi zsákmányát.
Ez a tengeri rezervátum kulcsfontosságú ívóhely a sárgaúszójú tonhal számára.
E hatalmas halak a 120 centiméteres hosszt és 60 kilós testsúlyt is meghaladhatják.
Túl gyorsak ahhoz, hogy a nyílt óceánon el lehessen ejteni őket.
De vajon sikerül-e a stábnak megörökíteni, ahogy az oroszlánfókák rájuk vadásznak?
Először a partvonalat pásztázzák át,
és kisvártatva egy hatalmas hal maradványaira bukkannak.
Ez tökéletes bizonyíték a magatartás meglétére.
Ez egy nagyon jó jel! Remek hír!
De alaposan fel kell készülniük,
mert ezt a vadászati stratégiát nem lesz könnyű lencsevégre kapni.
Javier és Jeff egyből munkához lát.
Távirányítású kamerákat helyeznek el szerte az öbölben,
hogy minden szögből megörökíthessék.
És nem kell sokáig várniuk, hogy történjen valami.
Ez aztán nem semmi!
Épp ott vannak. Ott.
Egy idősebb hím bukkan fel,
egy egész vadászcsapattal együtt.
Az oroszlánfókáknak össze kell dolgozniuk, ha sikerrel akarnak járni.
Ezúttal nem szegődik melléjük a szerencse.
De a stáb számára értékes gyakorlás volt.
Jeff és Javier pedig alig várják, hogy visszanézzék a felvételeket.
- És megint itt vannak. - Azta! Mennyi tonhal!
Ez igen!
Durva. Oké.
És jönnek is.
Egyenesen a kamera felé. Ez szuper.
Mennyit nyomhatnak ezek? Olyan 70 kilót?
- Igen. Nagyjából. - Vagy 60 kilót?
És mind színizom. Ha nekünk jönnének...
- Az fájna. - ...az nagyon fájna.
Holnap már bizonyára hajnalban elkezdenek vadászni,
készen kell állnunk.
Igen. Korán kelünk.
Tudjátok: ki korán kel, aranyat lel, a korán kelő fóka pedig tonhalat nyel.
Másnap reggel
a csapat a magasból is figyel Shelton, a drónpilóta segítségével.
Látom az oroszlánfókát.
Oké, három oroszlánfókát látok.
És két nagy tonhalat. Errefelé tart két tonhal.
Itt az idő, hogy Jeff és Javier bevesse magát,
ugyanis a frontvonalon lesznek.
Óvatosan a helyükre úsznak.
Gyorsan jönnek. Jó gyorsan.
Úgy látom, elkapta.
Nagyon ritka, hogy a hímek így összedolgozzanak.
Harminc éve járok ide, de ilyet még nem láttam.
A hímek általában nem fognak így össze, és nem osztoznak a zsákmányon.
Ez... Ez elképesztő.
A csapatot lenyűgözi az oroszlánfókák tökéletes csapatmunkája.
De egy hónap elteltével
egy szívszorító dologra is felfigyelnek.
Konkrétan a semmi közepén vagyunk. És mit találunk? Műanyagot.
HELYSZÍNI PRODUCER
Ez üvegszálas. Egy hajóról jöhetett le.
Rengeteg helyre eljutunk a forgatások során.
OPERATŐR
Az ilyen helyeket érintetlennek gondoljuk,
mert mindig úgy ábrázolják őket a természetfilmekben.
De nehéz olyan helyre eljutni... Olyan helyet találni,
ahol semmi nem utal emberi jelenlétre.
Juan Pablo Muñoz-Pérez, tudós
és Galo Quezada, a nemzeti park referense
adatokat gyűjtenek a problémáról.
Egyetlen hely sincs a Földön, ahol ne lenne jelen a műanyag.
A Galápagos-szigetek sem kivétel.
Itt vagyunk 1000 kilométerre az ecuadori partoktól,
a semmi közepén, a Galápagos-szigeteken.
Összesen ha tíz ember járt itt valaha, és ezt találjuk.
A Galápagos-szigetek partjainál talált műanyag több mint 95%-a...
valószínűleg a rezervátumon kívülről kerül ide.
Paradox módon az életet hozó áramlatok
magukkal hozzák a műanyagszennyezést is.
A műanyag kétféle módon hathat meghatározóan az élővilágra.
Az állatok belegabalyodhatnak vagy megehetik.
Az óceánba jutó műanyag gyorsan apró részecskékre bomlik.
Elfogyasztják a halak, majd végighalad a táplálékláncon.
A kutatási eredményeink alapján a Galápagos-szigetek emlősfajai közül
az oroszlánfókák vannak leginkább kitéve a műanyagszennyezés veszélyeinek.
A Galápagos-szigetek élővilága fizeti meg
az eldobás kultúrájának árát.
Szerencsére a Galápagosi Nemzeti Park tesz a probléma ellen.
Több mint 30 éve szerveznek part menti takarító akciókat.
Óriási, hogy emberek százai hajlandóak részt venni a partvonal megtisztításában.
Több százan mennek el ezekre a távoli helyekre,
és gyalogolnak hosszú kilométereket a galápagosi partvidék kieső részein.
Gyerünk!
Odamennek, összeszednek, amennyi szemetet tudnak,
a kikötőbe hozzák,
próbálják minél rendezettebben tárolni, aztán kezdik elölről.
Elképesztő élmény évről évre megtapasztalni az elhivatottságukat.
A part menti takarítás valódi megoldást jelent,
ugyanis ha azelőtt begyűjtik a műanyagot, mielőtt mikroműanyaggá bomlana,
azzal rengeteget segítenek a környezeten.
A projektben eddig
több mint 5000 önkéntes vett részt,
és már több mint 94 tonna szemetet gyűjtöttek össze a partokról.
Minden műanyagdarabbal, amit egy önkéntes összeszed,
eggyel kevesebb marad, ami árthatna egy oroszlánfókának.
A célunk, hogy a Galápagos-szigetek váljon a világ első műanyagmentes területévé.
Na gyerünk!
A helyszínre visszatérve
a stáb észrevett egy műanyagba gabalyodott tengeri teknőst.
- Még él. - Hol van?
Mozgatja... Mozgatja a lábát. Még él.
Nem a víz csinálja?
- Nem. Még él. - Még él.
Van nálad kés?
- Igen, van egy zsinórvágóm. - Jó.
OPERATŐR
Most dugta ki a fejét, hogy levegőt vegyen.
De még él.
Igen.
Próbáljuk csendben megközelíteni,
mert amikor a közelébe érünk, biztos bepánikol!
A teknős egyik mellső uszonya belegabalyodott egy vitorlába.
Egyértelműen látszik, hogy már hosszú ideje itt van.
Ha most nem segítenek rajta, elpusztul.
Amint sikerült leszedni az uszonyáról a műanyagot,
azonnal rájött, hogy szabad.
Sérült uszonya ellenére új esélyt kapott az életre.
Leírhatatlan érzés látni, ahogy egy állat felismeri, hogy újra szabad,
és képes önerejéből elúszni onnan.
A Galápagos-szigetek körbehajózása során
a stáb sokféle tengeri vándorral találkozott.
Kardszárnyú delfinnel.
Egyes feltételezések szerint e szigetek közül néhány
fontos pihenőhely lehet e csúcsragadozók számára
a Csendes-óceán átszelése során.
Óriás ördögrájával.
Bár akár hatméteresre is megnőhetnek, mikroszkopikus planktonokkal táplálkoznak.
És cetcápával.
Évente több mint 600 vemhes nőstény halad át
a Galápagos-szigetek északi területeinél.
Távoli fekvésük ellenére
e szigetek globális szinten is kulcsfontosságú szerepet játszanak.
Santiago-sziget Baltra-sziget
A Santiago-sziget közelében
vulkáni kúpok láncolata emelkedik ki az óceán felszíne fölé.
Bainbridge Rocks.
Az egyik sziget hátsó részén egy apró, homokos öböl található.
A stáb fülébe jutott, hogy az oroszlánfókák arra használják,
hogy különböző zsákmányokat ejtsenek el.
A céljuk, hogy ezt lencsevégre kapják.
Próbálunk jó sok kamerát elhelyezni...
OPERATŐR
...hogy minél nagyobb területet fedjünk le.
Jelenleg hat víz alatti kameránk van a vízben.
És kettő közvetít élő képet egy kis sátorba odafent.
A vadászat bármikor kezdetét veheti,
úgyhogy Holly és Javier nyomban munkához lát.
Ahhoz, hogy sikerrel járjanak,
pontosan a megfelelő helyre kell telepíteni a kamerákat.
De ehhez az oroszlánfókáknak is van egy-két szava.
Egy gyors lencsetörlés, és mehet is a helyére.
Most jöhet egy rövid szundikálás, amíg az akció kezdetére várnak.
Andy, a parkőr figyeli a partot.
Figyelem! Figyelem!
Oroszlánfókák! Látom őket! Oroszlánfókák tartanak a part felé!
A búvárcsapat útnak indul,
hogy odaérjen, mire az oroszlánfókák elérik az öblöt.
Összetereltek egy csapat borostyáncsíkú süllőt, és nem viccelnek.
De a süllők túlságosan gyorsak. A fókáknak esélyük sincs a nyílt vízen.
A fókák ezért az öbölbe terelik a halakat, csapdába ejtve őket.
A halak elhúznak a búvárok mellett, egyenesen be az öbölbe.
Most Holly távirányítású kameráin múlik minden.
Jackpot.
Sikerült filmre venni a lakmározást.
Ez az oroszlánfókák és a stáb fantasztikus csapatmunkájának eredménye.
Ám olykor hiába vannak csúcsformában e kiváló vadászok,
a sikert semmi sem garantálja.
Néhány évente
az óceán változásai megnehezítik a vadászatot.
Normális esetben
a hideg áramlatok tápanyagokban gazdag vizet hoznak magukkal a térségbe,
ami bőséges halállományhoz vezet.
De az El Niño során
a felszínen felgyülemlett meleg víz elvágja a hideg víz útját,
így az oroszlánfókáknak kevesebb hal jut.
Ráadásul az óceán felmelegedése esőhöz vezet.
Ezért a stáb azon tűnődik, hogy vajon egy El Niño közeleg-e.
Azért vetődik fel bennük a kérdés, mert a jelen körülmények erre utalnak.
És ez árthat a hatékonyságnak.
Ez... Kicsit ott motoszkál a fejemben...
- Tudom. - ...hogy mi ez.
Hogy megértsék e jelenséget...
Darwin-sziget
...a Danubio a legtávolibb sziget, a Darwin-sziget felé veszi az irányt.
A fedélzeten egy tudósokból álló csapat próbál új betekintést nyerni az El Niñóba,
és abba, hogyan változhat az idő előrehaladtával.
A MICHIGANI EGYETEM PROFESSZORA
Julia Cole vagyok, és közel negyven éve foglalkozom klímakutatással.
A Közép-Nyugaton nőttem fel, Amerikában, ami borzasztó messze van az óceántól.
De mindig is az óceánon akartam dolgozni, és szerencsére ez sikerült is.
Egy, kettő, három!
A klímakutatás egyik leghasznosabb eszköze
a korallok tanulmányozása.
A korallok elképesztő teremtmények.
Ők a korallzátonyok ökoszisztémájának építőkövei,
és számtalan faj számára kulcsfontosságúak.
A vázukban őrzik a környezetük történetét.
Mintákat veszünk belőlük, hogy elénk táruljon a történetük.
Julia egyenesen a korallba fúr, hogy kinyerjen egy magmintát.
A korallok rétegeket hoznak létre növekedés közben.
Mint a fák évgyűrűi, csak a víz alatt.
A növekedésük során
megőrzik környezetük lenyomatát a vázukban található vegyületekben.
És ezek a vegyületek
elárulják számunkra, milyen hőmérsékleten fejlődtek.
A magminták elemzésével a tudósok képesek visszatekinteni az időben.
Julia és csapata évtizedek óta gyűjt korallmintákat ezen a területen,
egyre pontosabb képet alkotva az óceánok hőmérsékletének változásáról.
A korallok alapján a legerőteljesebb
és legtöbb kárt okozó El Niñók egyre gyakrabban fordulnak elő.
És ezek a változások az elmúlt néhány évtizedben
különösen felerősödtek.
Az ilyen erőteljes El Niñók során
a Galápagos-szigeteket övező óceán vize
hirtelen tápanyaghiányossá válik,
ami miatt az egész itteni tápláléklánc összeomlik,
a halállomány vészesen megfogyatkozik,
ami miatt a madarak nehezen jutnak táplálékhoz,
és a csúcsragadozók számára
az addig bőséges óceáni svédasztal,
amit megszokhattak a környék vizeiben, egyik napról a másikra eltűnik.
Ez kész katasztrófa a Galápagos-szigetek oroszlánfókái számára.
De Julia nem adja fel a reményt.
Erővel és energiával tölt el,
hogy olyan kérdéseket kutathatok, amikre még nem tudjuk a választ,
és hozzájárulhatok ahhoz,
hogy jobban megértsük a világ változásait,
és azt is, hogy mi várhat ránk a jövőben.
Az El Niño a korallok pusztulásához vezethet.
Szerencsére egy Isabela-szigeten található csapat azon dolgozik,
hogy helyreállítsa a tengeri ökoszisztémát.
Ezek a búvárok a Reef Revival nevű szervezetnek dolgoznak,
melyet a Galápagosi Nemzeti Park támogat a korallzátonyok helyreállítása céljából.
A folyamat egyszerű:
koralldarabkákat gyűjtenek,
melyeket kötelekre és létrákra fűznek fel,
és hagyják, hogy egy sekély, védett öbölben növekedjenek.
Miután a töredékek akár ötszörösükre is megnőttek,
áthelyezik őket azokra a területekre, ahol a korallzátonyok károsodtak.
A neveldében jelenleg
12 faj 2500 koralltöredéke található.
Eddig 6000 korallt sikerült így helyreállítani.
Amikor Csendes-óceán erős áramlatai ezen szigetek partjainak csapódnak...
egy nagy energiájú ütközési zóna jön létre.
Ez ellenállhatatlan játszótérként szolgál az oroszlánfókák számára.
De hogy a stábnak esélye nyíljon lefilmezni őket,
a legjobb tudásukra lesz szükségük,
és készen kell állniuk mindenre, amit csak az óceán tartogat.
Reméltük, hogy itt lefilmezhetjük a szörföző oroszlánfókákat.
OPERATŐR
Ezek másfél-két és fél méteres hullámok, amik... Amik hatalmasak.
És van pár... Ott... Azok ott oroszlánfókák,
de ha most odamennénk, összezúznának a hullámok.
Inkább figyeljük még egy kicsit,
hátha találunk egy védettebb részt.
Ami nem a hullámtörés közepén van, és ahol találunk szörföző oroszlánfókákat.
Egyelőre nem látok ilyet.
Eközben a stáb parton lévő tagjainak nincs ilyen problémája,
és Adrian kisvártatva előkészíti a drónt.
Az oroszlánfókák már szörföznek is.
A búvárok úgy döntenek, belevágnak.
Ez durva volt.
Három vagy négy hullám egyenesen a nyakunkban landolt.
Minden elsötétült. De teljesen.
Csak sodródtunk.
És hát aggódom,
hogy a kamera széttörik a tengerfenéken.
De a fenti csapat talált egy jobb megfigyelőpontot,
és Pooja végig tudja követni, az oroszlánfókák szörfbemutatóját.
- Azt nézd! - Igen!
A búvárcsapat újabb próbálkozáshoz készül, hogy megörökíthesse a mutatványt.
És a kitartásuk azonnal meghozza gyümölcsét.
Sikerült!
Csapj bele!
- Szép volt. - Brutál. Ez igen!
A szörfös felvételek sikere és a hosszú, óceánon töltött hónapok után
Richard egy különleges programot szervezett.
Elhívta a családját, hogy megismerkedjenek a film sztárjaival.
Egészen hihetetlen,
hogy most itt vannak, mert mindig nélkülük forgatok.
Először történik ilyen.
Most először van itt velem a családom.
És ez rengeteget jelent nekem.
Hahó! Hát itt vagytok!
Sziasztok!
Ez csodás!
- Milyen volt az út? - Ments meg! Szörnyű.
Richard egy felejthetetlen találkozásra viszi őket az oroszlánfókákkal.
Nézzétek!
Megharapta az uszonyomat!
Vigyázz, kész, rajt!
Az nem kaja.
Nézzétek!
Ez nagyon jó volt!
- Oroszlánfóka vagyok! - Szép volt!
Richard gyerekeinek apjuk révén
igazán páratlan élményben lehet részük.
De az itteni városkákban felnövő gyermekeknek
vajon módjukban áll felfedezni a szigetvilágot?
Szerencsére egy új kezdeményezés indult
azzal a céllal, hogy a helyi gyerekek is megismerhessék a nemzeti parkot.
Karla vagyok, 11 éves.
Itt születtem a Galápagos-szigeteken, Santa Cruzban.
A szüleim egy helyi boltban dolgoznak.
Egy óceán közepén élek, mégis alig voltam még hajón.
Rengeteg különleges állat él a szigeteken,
amiket még sosem láttam.
Szeretnék sznorkelezni és közelebb kerülni a tengeri élővilághoz.
Ma nagyon izgatott vagyok, mert először fogok
hajón aludni és új szigetekre ellátogatni.
Karla hét másik gyerekkel együtt vesz részt
a Galápagos Infinito nevű jótékonysági programban.
Az elkövetkező három napban együtt fedezik fel a szigeteket.
A program a turistahajók a nagylelkűsége miatt valósulhat meg,
mint amilyen a Danubio,
melyek elviszik a gyerekeket a szigetvilág távoli szegleteibe,
ahová különben sosem juthatnának el.
A cél az, hogy beleszeressenek ebbe a vad vidékbe...
és felnőve maguk is a Galápagosi Nemzeti Park,
és annak egyedülálló élővilágának védelmezőivé váljanak.
A természetben töltött idő segít a gyerekeknek
az önbizalom és a fontos készségek fejlesztésében.
És a mai, óceánban való úszás néhányuk számára
a legelső alkalom lesz.
A jótékonysági szervezet célja, hogy ilyen élményben részesíthesse
az összes, a szigeteken élő hetedikest az elkövetkezendő évek mindegyikében...
hogy így egy új generáció váljon a Galápagos-szigetek őrzőivé.
Egy élet is kevés hozzá,
hogy a szigetek összes titkát felfedhessük.
San Cristóbal-sziget Isabela-sziget
A stáb az Isabela-sziget egy távoli csücske felé vette az irányt.
Itt állítólag egy titkos öböl rejtőzik.
Ez lehet az oroszlánfókákról szóló film tökéletes befejező helyszíne?
Két napunk lesz.
Első lépésként oroszlánfókákat kell találniuk.
Ha odarepülsz ahhoz a kiszögelléshez,
rögtön ott a kráter.
- Ott bent. - Igen.
Már megyek is.
Azt nézd!
Ott is van.
- A mindenit! - Hihetetlen!
Remélem, vannak ott fókák.
Nehéz megmondani, mert teljesen beleolvadnak a homokba.
Ereszkedj lejjebb, vagy zoomolj bele!
Ott van egy!
Még egy. És még egy.
Egy csomóan vannak.
Tökéletes.
Azt nézd! Ez elképesztő.
Már csak az a kérdés, hogy hogyan jutunk el oda.
Igen.
Úgy vélik, az oroszlánfókák a víz alatt jutnak be az öbölbe,
a sziklafalon át vezető alagúton keresztül.
Kétségeim vannak afelől, hogy lehetséges-e.
És főleg, hogy mi átjuthatunk-e ott...
- Értelek. - Hajmeresztő élmény lesz
bemenni oda.
Richard és Javier lemerülnek, hogy felderítsék az alagutat.
De van egy veszély, amivel nem számoltak.
Ahogy a hullámok nekicsapódnak az alagút keskeny bejáratának,
a víz hirtelen összetódul,
lökéshullámokat keltve és erős sodrást hozva létre.
Az egyik percben az áramlat beszippantja őket...
a következőben pedig kilöki.
Fennáll a veszélye, hogy beszippantja őket, és csapdába esnek.
Vagy nekicsapódnak az alagút bejáratát szegélyező szikláknak.
Efölött nincs irányításuk.
A helyzet kezd veszélyessé válni.
Ez az alagút csak az oroszlánfókák számára átjárható.
Mivel Richard képtelen a szikla alatt átjutni, fölötte kell megtennie.
De az öböl belsejét övező sziklafal 30 méter magas.
Szerencsére a csapat készült egy titkos fegyverrel.
Tomas Espinosát, a kötélmászás szakértőjét
bízták meg azzal, hogy utat keressen Richard számára.
Abszolút kezdő vagyok a mászás terén,
és egy kis tériszonyom is van.
Talán ezért lettem inkább búvár.
Szóval, hogy őszinte legyek, eléggé tartok attól, hogy lemásszak oda.
De közben izgatottan várom, hogy lássam, mi van odalent.
Ez az egyetlen hely, ahová még soha nem sikerült eljutnom.
Richardra felkerült a mászóhám. Innen nincs visszaút.
- Jó szórakozást! - Kösz, haver!
Ez komoly mélység.
Igen. Minden porcikám azt üvölti: „Mit művelsz?”
Óvatosan! Ez az!
Szép apránként! Úgy. Ez az!
Jól van.
- Oké, segítsek? - Igen, jövök.
Igazad volt a laza kövezetről. Tényleg olyan.
- És sok van belőle, rengeteg. - Ne nézz le!
Hűha! Ez tényleg...
- Stabilan állsz? - Ez nagyon instabil.
Nem szeretném megindítani ezt a sok követ.
Azta!
Nem hiszem, hogy ezt még egyszer bevállalnám.
Hát ez... Igen. Maradok a búvárkodásnál.
Richard számára megkönnyebbülés, hogy visszatérhet a komfortzónájába.
Ráadásul ez az öböl pontosan olyan, mint amilyennek remélte.
Évekig álmodtam arról, hogy elkészítem ezt a filmet.
És nem is kívánhattam volna jobb befejezést.
Az oroszlánfókák pont időben, tökéletesen hozták, amit kellett.
A Galápagos oroszlánfókái című film forgatása során
a Disneynature csapata több időt töltött ezekkel az állatokkal,
mint bárki más a Földön.
Új dolgokat feltárva különleges életükről...
a hullámok felett és alatt.
Annak is tanúi lettek, hogy a szigeteket egyre súlyosabb veszély fenyegeti.
De az élet minden területéről érkező harcosok egyre növekvő közössége
szembenéz a kihívással,
és kiveszi a részét e varázslatos hely védelméből.
Az egyik legfontosabb, amit tehetünk, hogy inspiráljuk a következő generációt.
Szoros kapcsolatot alakítunk ki a gyermekeink és a természet közt...
és továbbadjuk nekik a remény üzenetét.
Ennek az egyre bővülő közösségnek egyetlen célja van.
E csodálatos hely védelme
és megőrzése az eljövendő generációk számára.
Egész nap az oroszlánfókákat próbáltuk lefilmezni,
erre az egyik felmászik a hajónkra.
A feliratot fordította: Tóth Norbert